Diari Oficial de la Generalitat Valenciana


Sumari del DOGV 6907, del 21-11-2012 (2012/10673)

RESOLUCIÓ de 9 de novembre 2012, de la presidenta de l'Institut Valencià de la Música, per la qual s'accepta un canvi de programa i es disposa de les economies produïdes, respecte a la concessió de beques per al perfeccionament de jóvens músics durant l'any 2012 i el curs acadèmic 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10056


Data del document
:   09-11-2012

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de novembre 2012, de la presidenta de l'Institut Valencià de la Música, per la qual s'accepta un canvi de programa i es disposa de les economies produïdes, respecte a la concessió de beques per al perfeccionament de jóvens músics durant l'any 2012 i el curs acadèmic 2012-2013. [2012/10641]  
Vista la proposta que eleva la directora gerent de l'Institut Valencià de la Música referida al canvi de programa sol·licitat amb reducció pressupostària i a la disposició de les economies produïdes, respecte a la concessió de beques per al perfeccionament de jóvens músics durant l'any 2012, i el curs acadèmic 2012-2013, en l'exercici de les atribucions que tinc conferides i en atenció als següents:  
  
  
Antecedents de fet  
  
Primer. Que mitjançant la Resolució de data 26 de juny de 2012, de la presidenta de l'Institut Valencià de la Música (DOCV núm. 6819, de 16 de juliol següent), es van concedir les beques per al perfeccionament de jóvens músics durant l'any 2012 i curs acadèmic 2012-2013, i es nomenaren en el punt segon els set suplents relacionats per orde de prioritat en els quals recauria l'ajuda en cas de possibles renúncies o minoracions, tot això de conformitat amb el que establix la base sèptima, 1, segon paràgraf, de la convocatòria aprovada per la Resolució de 22 de març de 2012, de la presidenta de l'Institut Valencià de la Música, ens públic adscrit a la Conselleria de Turisme, Cultura i Esport (DOCV núm. 6758, de 20 d'abril següent).  
  
  
Segon. Que mitjançant la Resolució de data 16 d'octubre de 2012, de la presidenta de l'Institut Valencià de la Música (DOCV núm. 6894, de 2 de novembre següent), es va acceptar la renúncia presentada per Rafael Navarro Berzosa, es van aprovar quatre canvis dels programes formatius inicialment proposats per Javier Olmeda Noguera, Raúl Traver Castelló, José Francisco Martínez Antón i Laura Palomar Salvador, amb minoració de la quantia de les beques, i, finalment, es van concedir dues noves beques als dos primers suplents, Joan Tormo García i Alfredo Ferre Martínez, que figuraven en la relació del punt segon de la Resolució de 26 de juny de 2012, de la presidenta de l'Institut Valencià de la Música (DOCV núm. 6819, de 16 de juliol següent).  
  
  
Tercer. Que s'ha produït després de la firma de la Resolució de 16 d'octubre de 2012, de la presidenta de l'Institut Valencià de la Música, una nova incidència quant a les ajudes inicialment concedides, comunicada a l'Institut Valencià de la Música en la data que s'indica:  
  
- Sol·licitud de canvi de projecte:   
Vicent Emmanuel Nogués Alcaraz, viola (exp. B-017/12), per mitjà d'un escrit amb entrada en l'Institut Valencià de la Música el 24 d'octubre de 2012, amb número de registre 2226, sol·licita la modificació del projecte per a la beca de modalitat B obtinguda, per import de 2.200 €, per al programa d'estudis en l'Escola Superior de Música de Catalunya, Barcelona (Espanya), i poder aplicar-la al programa de classes particulars amb el professor Ashan Pillai, amb un pressupost de 6.750 €.   
La proposta de modificació dalt enumerada permet proposar la minoració de l'ajuda concedida, de ser atesa la sol·licitud de modificació del programa de beca de modalitat B, ja que el pressupost del nou programa proposat és inferior a l'inicialment presentat que va servir per a determinar la quantia de l'ajuda, la qual cosa generaria romanents de què ha de disposar-se seguint la regla de la base sèptima, 1, paràgraf segon, de la convocatòria, entre els suplents restants anomenats i per la seua orde de prelació.  
  
Quart. Que seguint la relació prioritzada dels suplents del punt segon de la Resolució de 26 de juny de 2012 (DOCV núm. 6819, de 16 de juliol següent), i havent-se atés el dret dels dos primers amb la concessió de beca per mitjà de la Resolució de 16 d'octubre de 2012, de la presidenta de l'Institut Valencià de la Música (DOCV núm. 6894, de 2 de novembre següent), la situació acadèmica dels cinc restants, acreditada en el present moment, és la següent:  
  
  
3r. Exp. B 051/12. Joan Salvador Mont Arnal, bombardí.  
En l'actualitat es troba realitzant els estudis sol·licitats en el seu programa de beca, corresponents a classes particulars amb el professor Leonhard Paul a Viena, segons manifestació en correu remés amb data 9 d'octubre de 2012, ajustant-se al que proposa inicialment i carta del professor de 7 de novembre següent.  
  
4t. Exp. B 014/12. Irene Merenciano González, viola  
En l'actualitat es troba realitzant un nou projecte en Anvers (Bèlgica) ja que, segons manifesta la interessada per correu del 9 d'octubre de 2012, al no obtindre beca va modificar el projecte presentat en la seua sol·licitud per a l'Escola Superior de Música de Catalunya (ESMUC), de Barcelona.  
  
5t. Exp. B 004/12. Sergio Castelló López, clarinet.   
En l'actualitat es troba matriculat en la càtedra de clarinet de l'Escola Superior de Música Reina Sofía durant el curs acadèmic 2012-2013, segons acredita per mitjà de certificat expedit pel director acadèmic de l'escola D. Fabián Panisello el 15 d'octubre de 2012, ajustant-se a l'inicialment sol·licitat.   
  
6t. Exp. B 019/12. Josep Planells Schiaffino, composició.  
En l'actualitat es troba realitzant els estudis sol·licitats a Berlín amb el professor Mauricio Sotelo, segons manifesta l'interessat per mitjà de correu de 16 d'octubre de 2012, complint el programa proposat.   
  
  
7m. Exp. B 032/12. Maria Soler David, violoncello.  
En l'actualitat es troba rebent classes particulars del cello solista de l'Orquestra del Palau de les Arts, havent renunciat al projecte de la República Txeca presentat en la sol·licitud de beca a l'haver quedat en la llista de suplents, segons manifesta la interessada per mitjà de correu de 10 d'octubre de 2012.  
  
Fonaments de dret  
1r. En el que es referix al canvi de programa sol·licitat per Vicent Emmanuel Nogués Alcaraz, viola (expedient B-017/12), la convocatòria preveu en la base novena, 1.e, la possibilitat de sol·licitar per escrit motivat autorització a la presidenta de l'Institut Valencià de la Música per a qualsevol canvi significatiu, la qual cosa s'aplicaria al present cas, i quant al fonament de les minoracions, cal ajustar-se al sistema de determinació de la quantia de les beques al tractar-se d'un programa nou amb menor apreciació en els criteris de la convocatòria i amb un pressupost substancialment inferior a l'inicialment proposat. Així, resulta determinant l'aplicació del punt 5 de la base sexta de la convocatòria, en quant que s'han de considerar els costos acreditats del programa de treball proposat, a més de la puntuació final obtinguda i la valoració dels seus recursos econòmics.  
  
2n. Quant al dret dels suplents cal ajustar-se al que disposa la base sèptima, 1, paràgraf segon, de la convocatòria i punt segon de la Resolució de 26 de juny de 2012 (DOCV núm. 6819, de 16 de juliol següent), per la qual es van concedir i van denegar les ajudes de beca. Igualment, ha de tindre's en compte l'apartat sext de la Resolució de 16 d'octubre de 2012, de la presidenta de l'Institut Valencià de la Música (DOCV núm. 6894, de 2 de novembre següent), que va concedir dues beques, de 2.000 € cada una, als dos primers suplents, Joan Tormo García i Alfredo Ferre Martínez.  
Així, la convocatòria vincula l'ajuda als suplents per orde de prioritat a l'existència de renúncies i romanents i al compliment dels requisits de la convocatòria en el moment de la resolució, així com al manteniment del programa de treball per al qual van sol·licitar la beca i van ser cridats a audició els suplents. En el present cas, del relat de fets de l'antecedent quart, es desprén que els suplents nomenats, per orde de prioritat, han mantingut les condicions exigides per a fer-se creditors de les possibles ajudes, excepte els numerats quart i sèptim.   
  
3r. Pel que fa a la quantia de les ajudes als suplents que complixen els requisits de les convocatòria, cal ajustar-se al que disposa la base sexta, epígraf 6, de la convocatòria, quant a la puntuació total obtinguda en el procediment, la valoració dels recursos econòmics dels sol·licitants, així com a la consideració dels costos del programa de treball que es desenrotlle; de la mateixa manera, també haurà de considerar-se el fet d'haver rebut altres ajudes o subvencions per al mateix programa de treball, així com ha de constatar-se la pervivència en el compliment dels requisits de la convocatòria.  
Ha quedat acreditat en l'expedient i respecte del tercer suplent, Joan Salvador Mont Arnal, bombardí, una despesa per al seu programa de classes particulars a Viena amb el professor Leonhard Paul de 7.900 €, sense haver-hi cap altra ajuda per a este programa de cap altra institució.  
  
4t. Quant a la disposició de les economies sense superar la quantitat màxima consignada en la convocatòria i la possibilitat de dictar nova resolució, cal ajustar-se al que disposa la base sèptima, 2, de la convocatòria.  
Vistos els articles d'aplicació de la Llei 30/1992, de Règim Jurídic de les Administracions Públiques i del Procediment Administratiu Comú, així com els de la Llei 38/2003, General de Subvencions, i les bases de la convocatòria, en especial la segona, sexta, sèptima i novena, resolc:  
  
Primer  
Aprovar el canvi de programa proposat per Vicent Emmanuel Nogués Alcaraz, viola (expedient B-017/12), per a la realització del programa de classes particulars amb el professor de reconegut prestigi Ashan Pillai, minorant en 1.100 € la quantia de la beca concedida atés el nou pressupost presentat, des dels 2.200 € inicialment concedits per al programa de l'Escola Superior de Música de Catalunya, de Barcelona, als 1.100 € que s'aproven per al nou programa de classes particulars.  
  
  
Segon  
Concedir una ajuda, amb les economies totals produïdes de 1.100 €, al programa de perfeccionament presentat pel tercer suplent, el següent en orde de prioritat una vegada atesos els dos primers per la Resolució de 16 d'octubre anterior, que ha justificat complir els requisits de la convocatòria i estar realitzant el programa de treball per al qual va ser cridat a audició i dins de la disponibilitat del romanent produït:  
  
- Exp. B 051/12. Joan Salvador Mont Arnal, bombardí, per al programa sol·licitat de perfeccionament de classes particulars a Viena amb el professor Leonhard Paul, una ajuda de 1.100 €.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 9 de novembre de 2012.- La presidenta de l'Institut Valencià de la Música de la Generalitat: Lola Johnson Sastre.